stanford-oval/wikipedia huggingface dataset:
Mika Ilveskero
Ura

Ilveskero kirjoitti ylioppilaaksi Helsingin Suomalaisesta Yhteiskoulusta vuonna 1985. Hän valmistui oikeustieteen kandidaatiksi Helsingin yliopistosta vuonna 1990. Lisäksi hän sai varatuomarin arvon auskultoituaan Helsingin raastuvanoikeudessa vuosina 1991–1992.
Ilveskero työskenteli Asianajotoimisto Castrén & Snellman Oy:n lakimiehenä vuosina 1993–1999 ja osakkaana 2000–2017. Hänen erityisalojaan olivat osakeyhtiöoikeus ja maksukyvyttömyysoikeus. Ilveskero on toiminut Suomen Asianajajaliiton puheenjohtajana 2010–2013, varapuheenjohtajana 2007–2010, hallituksen jäsenenä 2004–2007 sekä useiden valiokuntien puheenjohtajana ja jäsenenä. Hän on myös toiminut Euroopan Asianajajaliittojen neuvoston Suomen delegaation puheenjohtajana 2007–2010, International Bar Associationin neuvoston jäsenenä 2009–2013, Asianajajaoikeuden killan johtokunnan jäsenenä vuodesta 2009 alkaen ja Suomen Asianajajaliiton säätiön hallituksen jäsenenä vuodesta 2021 alkaen. Ilveskero sai Helsingin Asianajajayhdistyksen Vuoden asianajaja -palkinnon vuonna 2009.
Vuonna 2017 Ilveskero nimitettiin korkeimman oikeuden jäseneksi 1. syyskuuta 2017 alkaen. Hän on myös toiminut Tuomioistuinviraston johtokunnan puheenjohtajana vuodesta 2021 alkaen.
Lisäksi Ilveskero on toiminut Keskuskauppakamarin tilintarkastuslautakunnan jäsenenä 2007–2008 ja 2013–2015 sekä Patentti- ja rekisterihallituksen tilintarkastuslautakunnan varapuheenjohtajana 2016–2018. Hän on myös toiminut Suomen Lakimiesliiton varapuheenjohtajana.
Mikael Paasikivi

Mikael Paasikivi (s. 1957 Helsinki) on suomalaissyntyinen, Ruotsissa koko ikänsä asunut kirjailija, joka on 2010-luvulla kirjoittanut Ahvenanmaalle sijoittuvia jännitysromaaneja. Hän on aiemmin toiminut pienyrittäjänä Ruotsissa.
Mikael Paasikiven oman kustannusyhtiönsä Högspänningsförlaget kautta julkaisemaa esikoisromaania Guld i blodet (2010) myytiin ilmestymisvuonnaan yli 1 600 kappaletta etupäässä Ahvenanmaalla, mikä on erittäin suuri määrä 26 000 asukkaan maakunnassa. Kirjassa eletään rinnakkain nykyaikaa ja vuotta 1854, jolloin Bomarsundin linnoitus joutuu antautumaan Oolannin sodassa. Tapahtumien päähenkilöitä ovat nykyajassa rikoskomisario Ulla Johansson ja 1800-luvulla postinsoutaja Olof. Toinen romaani Spindel i stenen (2011) kertoo toisen maailmansodan jälkeisestä ajasta ja saksalaisupseereista, tapahtumapaikkana Ahvenanmaan lisäksi Espanja. Kolmas romaani Med blodet som band (2012) kertoo esikoisteoksen tavoin sekä nykyajasta että 1800-luvusta, ja rikoskomisario Ulla Johansson on mukana siinäkin.
Mikael Paasikivi syntyi Helsingissä, mutta perhe asui jo tuolloin Tukholmassa. Hän on presidentti J. K. Paasikiven pojanpojan poika. Hän on viettänyt kesiään Ahvenanmaalla 1960-luvun lapsuusvuosista alkaen, jolloin hänen isänsä Juhani Paasikivi osti kesämökin Vårdön Mickelsöstä.
Monimuotoinen paikallinen kipuoireyhtymä

Monimuotoinen paikallinen kipuoireyhtymä, CRPS eli Complex regional pain syndrome (G90.5) on hermokipuihin kuuluva kiputila. Se kehittyy raajaan vamman seurauksena, ja vamma voi olla pieni. Kipu jaotellaan I- ja II-tyypin kivuksi riippuen siitä, liittyykö siihen hermovaurio vai ei. Jos mukana on hermovaurio, se kuuluu II-tyyppiin.
Usein syynä on luunmurtuma, mutta aiheuttaja voi olla myös esimerkiksi ruhje. Kipu alkaa yleensä vasta usean viikon kuluttua, ja sitä pahentavat raajan liikuttelu, kevytkin ihon koskettaminen ja myös stressi. Raajan autonomisen hermoston toiminta muuttuu siten että  ihon väriin ja verenkiertoon, lämpötilaan ja hikoiluun tulee muutoksia, jotka ilmenevät turvotuksena, hikoiluna ja lämmön tunteena. Myöhemmin iho sinertyy ja viilenee. Kipu kroonistuu, ellei sitä hoideta, ja voi levitä vastapuoleiseen raajaan.
Hoitona on kipulääkkeet, fysioterapia ja kivunhallinnan opettelu psykologin avustuksella.
Aiheesta muualla

CRPS:n kriteerit (Arkistoitu – Internet Archive)
Suomen CRPS-yhdistys (Arkistoitu – Internet Archive)
Monimuotoisuuskeskus

Monimuotoisuuskeskuksia
Uudessa-Seelannissa elävä kakapo on esimerkki kotoperäisestä lajista, joka elää monimuotoisuuskeskuksessa.
Monimuotoisuuskeskus (myös biodiversiteetti-hotspot, engl. biodiversity hot spot) on luonnonmaantieteellinen alue, jonka biodiversiteetti on erityisen suuri, eli alueella elää poikkeuksellisen monimuotoinen eliölajisto ja jonka monimuotoisuus on uhattuna ihmistoiminnan vuoksi. Alue voidaan määritellä monimuotoisuuskeskukseksi, jos se täyttää kaksi kriteeriä: kasvilajeista vähintään 0,5% tai 1500 lajin on oltava kotoperäisiä eli endeemisiä ja alueen tulee olla menettänyt vähintään 70% alkuperäisestä kasvillisuudestaan. Maailmanlaajuisesti 36 aluetta täyttää nämä kriteerit. Näillä 36 alueella elää noin 60% maailman kasvi-, lintu-, nisäkäs-, sammakkoeläin- ja matelijalajeista. Monimuotoisuuskeskukset kattavat vain 2,4% koko maapallon pinta-alasta ja 11,8% maapallon maapinta-alasta. Iso osa maailman ihmisistä asuu monimuotoisuuskeskusten alueilla ja yleisesti ottaen ihmistoiminnan vaikutuksesta monimuotoisuuskeskusten pinta-ala on pienentynyt huomattavasti.
Monimuotoisuuskeskuksen käsitettä on myös kritisoitu, sillä ne eivät välttämättä riittävästi edusta kaikkia monimuotoisuuden mittareita, kuten muiden kuin kasvilajien runsautta, ekosysteemipalveluita tai fylogeneettistä monimuotoisuutta.
Aiheesta muualla

Conservation International: Biodiversity Hotspots (englanniksi)
Moottoripyöräilyn Katalonian Grand Prix 2010

Circuit de Catalunyan profiili
Katalonian Grand Prix on kauden 2010 seitsemäs osakilpailu. Se ajettiin Circuit de Catalunyalla 3.-4. heinäkuuta.
MotoGP-kausi 2010
| 0 | 1 | 2 | 3 | 4 | 5 |
| --- | --- | --- | --- | --- | --- |
|  Qatar |  Espanja |  Ranska |  Italia |  Britannia |  Hollanti |
|  Katalonia |  Saksa |  Yhdysvallat |  Tšekki |  Indianapolis |  San Marino |
|  Aragonia |  Japani |  Malesia |  Australia |  Portugali |  Valencia |
NKFIH

NKFIH (unk. Nemzeti Kutatási, Fejlesztési és Innovációs Hivatal) on Unkarin valtion innovaatiorahoitusorganisaatio. Se on perustettu vuonna 2014 ja siihen koottiin aiempia vastaavia organisaatioita yhteen.
Unkarin alkuperäinen innovaatiojärjestelmä on vuonna 1962 perustettu kansallinen teknologian kehityksen komitea (OMFB), joka siirtyi vuonna 1991 pääministerin alaisuudesta kauppa- ja teollisuusministeriölle ja vuonna 2000 opetusministeriölle. 2000-luvulla syntyi OMAI, KMÜFA, NKFP ja SZKA rahoitusorganisaatiot. Vuonna 2003 organisaatiot tuotiin yhteen KPI-rahaston alle.
NKFIH jakaa myös Euroopan komission rakennerahaston varoja. Sillä on 81 työntekijää Budapestissä.
Aiheesta muualla

NKFIH:n sivusto (unkariksi)}
History of the Hungarian Science and Technology Foundation (TETALAP) (Arkistoitu – Internet Archive)
Midnight in the Labyrinth

| Midnight in the Labyrinth Cradle of Filth |
| --- | --- | --- |

Studioalbumin tiedot
 Äänitetty : 2010–2011
 Julkaistu: 21. huhtikuuta 2012
 Tyylilaji: orkesterimusiikki
 Levy-yhtiö: Peaceville, Nuclear Blast
Cradle of Filthin muut julkaisut
| Darkly, Darkly, Venus Aversa 2010 | Midnight in the Labyrinth 2011 | The Manticore and Other Horrors 2012 |
Midnight in the Labyrinth on huhtikuussa 2012 julkaistu Cradle of Filthin kokoelma. Albumi ei sisällä lainkaan uusia kappaleita, vaan sillä kuullaan sinfonisia versioita yhtyeen neljältä ensimmäiseltä albumilta; The Principle of Evil Made Flesh, V Empire, Dusk and Her Embrace sekä Cruelty and the Beast. Albumin nimi tulee yhtyeen kappaleesta "Mistress From The Sucking Pit".
Albumin ensimmäinen levy sisältää musiikin lisäksi Dani Filthin kerrontaa ja Sarah Jezebel Devan laulua. Levyllä kaksi olevat kappaleet ovat samoja äänityksiä, mutta niissä ei ole laulua eikä kerrontaa.
Kappaleet

| --- | --- |
 CD 1 A Gothic Romance (Red Roses for the Devil's Whore) – 8.39  The Forest Whispers My Name – 5.42  The Twisted Nails of Faith – 7.08  The Rape and Ruin of Angels (Hosannas in Extremis) – 8.20  Funeral in Carpathia – 8.52  Summer Dying Fast – 5.21  Thirteen Autumns and a Widow – 7.15  Dusk and Her Embrace – 6.32  Cruelty Brought Thee Orchids – 7.47  Goetia (Invoking the Unclean) – 13.06 :  CD 2 The Rape and Ruin of Angels (Hosannas in Extremis) – 8.16  Dusk and Her Embrace – 6.29  Summer Dying Fast – 5.21  The Twisted Nails of Faith – 7.06  Funeral in Carpathia – 8.38  The Forest Whispers My Name – 5.33  Cruelty Brought Thee Orchids – 7.25  A Gothic Romance (Red Roses for the Devil's Whore) – 8.36  Thirteen Autumns and a Widow – 7.13
Arvostelut

Imperiumi.net: murska-arvio
Aiheesta muualla

[vanhentunut linkki]
Midnight in the Labyrinth Discogsissa. (englanniksi)
Albumi Midnight in the Labyrinth Encyclopaedia Metallum -sivustolla (englanniksi)
Ming- ja Qing-dynastioiden keisarilliset haudat

Portti Ming-dynastian aikaisiin hautoihin Pekingissä
Kivinen norsupatsas Ming Xiaolingin mausoleumissa
Ming- ja Qing-dynastioiden keisarilliset haudat on UNESCOn maailmanperintökohde Kiinassa. Se otettiin listalle vuonna 2000 ja sitä on laajennettu kahteen otteeseen vuosina 2003 ja 2004. Kohteeseen kuuluu 14 Ming- ja Qing-dynastian aikaista hautaa ja hautaryhmää.
Kohteeseen kuuluvat seuraavat haudat ja hautaryhmät:
Hubein maakunta
Xianlingin hauta
Hebein maakunta
Itäiset Qing-haudat
Läntiset Qing-haudat
Pekingin kunta
Ming-dynastian haudat
Jiangsun maakunta
Ming Xiaolingin mausoleumi
Chang Yuchunin hauta
Qiu Chengin hauta
Wu Liangin hauta
Wu Zhenin hauta
Xu Dan hauta
Li Wenzhongin hauta
Liaoningin maakunta
Yonglingin mausoleumi, Xinbinin autonominen piirikunta, Fushun (kuusi Qing-dynastian hallitsijaa)
Fulingin hauta
Zhaolingin hauta
Aiheesta muualla

Kuvia tai muita tiedostoja aiheesta Ming Xiaolingin mausoleumi Wikimedia Commonsissa
Kuvia tai muita tiedostoja aiheesta Ming-dynastian haudat Wikimedia Commonsissa
Virtual Tour (englanniksi)
Unescon maailmanperintökohteet Kiinassa
Chengden kesäpalatsi ja ympärillä olevat temppelit
Chengjiangin fossiilialue
Dazun kalliokaiverrukset
Dengfengin historialliset monumentit "Taivaan ja maan keskellä"
Emeivuori ja Leshanin jättiläisbuddha
Ensimmäisen Qin-keisarin mausoleumi
Etelä-Kiinan karstialueet
Fanjingvuori
Fujianin tulout
Goguryeo-kuningaskunnan pääkaupungit ja hautakummut
Hangzhoun Xihujärven kulttuurimaisema
Honghen hanien riisipenkereiden kulttuurimaisema
Huanglongin maisema-alue
Huangshanvuoristo
Hubein Shennongjia
Jiuzhaigoun maisema-alue
Kaipingin diaolout ja kylät
Keisarinkanava
Kesäpalatsi, keisarillinen puutarha Pekingissä
Kiinan danxia
Kiinan muuri (Badaling, Shanhai-sola ja Jiayu-sola)
Kulangsu: historiallinen kansainvälinen siirtokunta
Kungfutsen temppeli ja hautausmaa sekä Kongin sukukartano Qufussa
Lijiangin vanhakaupunki
Longmenin luolat
Lushanin kansallispuisto
Macaon historiallinen keskusta
Ming- ja Qing-dynastioiden keisarilliset haudat
Ming- ja Qing-dynastioiden keisarilliset palatsit Pekingissä ja Shenyangissa (Kielletty kaupunki ja Mukdenin palatsi)
Mogao-luolat
Muinaiset kylät Etelä-Anhuissa - Xidi ja Hongcun
Pingyaon vanhakaupunki
Potala-palatsin historiallinen kokonaisuus Lhasassa
Qingchengvuori ja Dujiangyanin kastelujärjestelmä
Qinghain Hoh Xil
Sanqingshanin kansallispuisto
Sichuanin isopandan rauhoitusalueet
Silkkitie: Chang’anin–Tianshanin käytävän reittiverkosto (jaettu Kazakstanin ja Kirgisian kanssa)
Suzhoun klassiset puutarhat
Taivaan temppeli, keisarillinen uhrialttari Pekingissä
Taivuori
Tienšan Sinkiangissa
Tusi-kohteet
Wudangvuorten muinainen rakennusryhmä
Wulingyuanin maisema-alue
Wutaivuori
Wuyivuoristo
Xanadun rauniot
Yinxu
Yungangin luolat
Yunnanin kolmen rinnakkaisen joen suojelualueet
Zhoukoudianin pekinginihmisen löytöpaikka
Zuojiang Huashanin kalliomaalausten kulttuurimaisema
Moottoripyöräilyn Italian Grand Prix 2010

Mugellon rataprofiili
Italian Grand Prix on kauden 2010 neljäs osakilpailu. Se ajettiin Mugello Circuitilla 5.-6. kesäkuuta.
MotoGP-kausi 2010
| 0 | 1 | 2 | 3 | 4 | 5 |
| --- | --- | --- | --- | --- | --- |
|  Qatar |  Espanja |  Ranska |  Italia |  Britannia |  Hollanti |
|  Katalonia |  Saksa |  Yhdysvallat |  Tšekki |  Indianapolis |  San Marino |
|  Aragonia |  Japani |  Malesia |  Australia |  Portugali |  Valencia |
Luettelo 2010-luvun komediaelokuvista

Tämä on epätäydellinen luettelo komediaelokuvista, jotka on julkaistu 2010-luvulla.
Luettelo Tukholman kaupunginosista

Luettelo Tukholman kaupunginosista sisältää Tukholman kaupunginosat ryhmiteltyinä eräiden muiden aluejakojen mukaisesti. Kaupunginosajako otettiin Tukholmassa käyttöön vuonna 1904 ja nykyisin kaupunginosia (ruots. stadsdel) on 117 kappaletta.
Tukholma jaetaan kantakaupunkiin (ruots. Inre staden) ja esikaupunkeihin (ruots. Yttre staden). Kantakaupunki jaetaan viiteen pienempään alueeseen; esikaupungit puolestaan eteläalueeseen ja länsialueeseen. Nämä alueet jaetaan kaupunginosiin. Kantakaupungissa on tilastoinnissa käytössä lisäksi kaupunginosia vastaavia alueita, jotka eivät kuitenkaan ole virallisia kaupunginosia.
Kantakaupungissa kaupunginosat on yleensä jaettu useampaan seurakuntaan, joita käytetään yhtenä aluejakotasona tilastoinnissa. Esikaupungeissa puolestaan seurakuntaan kuuluu useampia kaupunginosia. Kaupunginosat on edelleen jaettu pienalueisiin (ruots. basområde). Tätä pienempiä aluejakoja ovat vielä korttelit ja yksittäiset kiinteistöt.
Kantakaupunki

Nykyisin kantakaupungiksi (ruots. Inre staden) kutsuttu alue vastaa rajoiltaan 1900-luvun alkuvuosien Tukholmaa, jolloin kaupunkiin ei vielä ollut liitetty yhtäkään sen lähikunnista. Kantakaupunki jaetaan viiteen suurempaan alueeseen. Vanhakaupunki-keskusta koostuu yhdestä suuresta ja muutamasta pienemmästä saaresta sekä Tukholman ydinkeskustasta. Tästä pohjoiseen on Vasastaden, koilliseen Östermalm, länteen Kungsholmen ja etelään Södermalm.
Virallisten kaupunginosien suuren koon vuoksi tilastoinnissa käytetään kantakaupungin kohdalla pienempiä alueita, jotka ovat kooltaan lähempänä esikaupunkien kaupunginosia. Nämä alueet on lueteltu seuraavassa seurakunnittain.
Kantakaupunki > Vanhakaupunki-keskusta

Alue koostuu Domkyrkoförsamlingen- eli Tuomiokirkkoseurakunta-nimisestä seurakunnasta. Tilastoinnissa esikaupunkien kaupunginosia vastaavat alueet ovat Storkyrkan, Klara ja Jakob. Aikaisemmin kukin niistä muodosti itsenäisen seurakuntansa. Viralliset kaupunginosat ovat:
Gamla stan (Vanhakaupunki)
Norrmalm
Riddarholmen
Skeppsholmen
Kantakaupunki > Vasastaden

Vasastadenissa on neljä seurakuntaa. Johanneksen seurakunnan kaupunginosia vastaavat alueet ovat Norra Johannes ja Södra Johannes, Adolf Fredrikin seurakunnassa Norra Adolf Fredrik ja Södra Adolf Fredrik ja Gustav Vasan (eli Kustaa Vaasan) seurakunnassa Gustav Vasa sekä Matteuksen seurakunnassa Västra Matteus ja Östra Matteus. Virallisia kaupunginosia on vain yksi:
Vasastaden
Kantakaupunki > Östermalm

Östermalmin alue koostuu kolmesta seurakunnasta. Engelbrektin seurakunnan kaupunginosia vastaavat alueet ovat Engelbrekts kyrka, Hjorthagen-Värtahamnen, Tekniska Högskolan ja Universitetet. Hedvig Eleonoran seurakunnassa vastaava alue on Hedvig Eleonora; Oscarin seurakunnassa puolestaan Djurgården, Gärdet ja Oscars kyrka. Virallisia kaupunginosia ovat
Djurgården
Ladugårdsgärdet (tunnetaan myös nimellä Gärdet)
Hjorthagen
Norra Djurgården
Östermalm
Kantakaupunki > Kungsholmen

Kungsholmenin alueella on kolme seurakuntaa. Kungsholmenin seurakuntaan kuuluu Kungsholm-niminen kaupunginosaa tilastoinnissa vastaava alue. Sankt Göranin seurakunnan vastaavat alueet ovat Fredhäll, Kristineberg, Marieberg, Stadshagen ja Östra Sankt Göran. Essingen seurakuntaan kuuluvat Lilla Essingen ja Stora Essingen. Alueen viralliset kaupunginosat ovat
Fredhäll
Kristineberg
Kungsholmen
Lilla Essingen
Marieberg
Stadshagen
Stora Essingen
Kantakaupunki > Södermalm

Södermalmin alue jakautuu neljään seurakuntaan. Marian seurakunnan kaupunginosia vastaavia alueita ovat Mariatorget ja Södra Station, Högalidin seurakunnassa Mellersta Högalid, Norra Högalid, Södra Högalid ja Reimersholme-Långholmen, Katarinan seurakunnassa Västra Katarina ja Östra Katarina sekä Sofian seurakunnassa Norra Sofia, Södra Sofia ja Södra Hammarbyhamnen. Viralliset kaupunginosat ovat
Långholmen
Reimersholme
Södermalm
Södra Hammarbyhamnen
Esikaupungit

Esikaupungit (ruots. Yttre staden) koostuu kahdesta suuralueesta: Etelä-Tukholmasta ja Länsi-Tukholmasta.
Esikaupungit > Etelä-Tukholma

Etelä-Tukholma (ruots. Söderort) käsittää kantakaupungin eteläpuolisen alueen ja vastaa suunnilleen entistä Brännkyrkan maalaiskuntaa. Lisäksi siihen on liitetty osia Nackan ja Huddingen kunnista. Alueet on seuraavassa ryhmitelty seurakunnittain.
Esikaupungit > Etelä-Tukholma > Hägersten

Aspudden
Gröndal
Hägersten
Hägerstensåsen
Liljeholmen
Midsommarkransen
Mälarhöjden
Västberga
Esikaupungit > Etelä-Tukholma > Brännkyrka

Fruängen
Herrängen
Liseberg
Långbro
Långsjö
Solberga
Västertorp
Älvsjö
Örby Slott
Östberga
Esikaupungit > Etelä-Tukholma > Vantör

Bandhagen
Hagsätra
Högdalen
Rågsved
Stureby
Örby
Esikaupungit > Etelä-Tukholma > Enskede-Årsta

Seurakunnan nimenä oli aiemmin pelkästään Enskede.
Enskede gård
Enskedefältet
Gamla Enskede
Johanneshov
Årsta
Esikaupungit > Etelä-Tukholma > Skarpnäck

Bagarmossen
Björkhagen
Enskededalen
Flaten
Hammarbyhöjden
Kärrtorp
Orhem
Skarpnäcks Gård
Skrubba
Esikaupungit > Etelä-Tukholma > Farsta

Fagersjö
Farsta strand
Farsta
Farstanäset
Gubbängen
Hökarängen
Larsboda
Sköndal
Svedmyra
Tallkrogen
Esikaupungit > Etelä-Tukholma > Skärholmen

Bredäng
Skärholmen
Sätra
Vårberg
Esikaupungit > Länsi-Tukholma

Länsi-Tukholma (ruots. Västerort) kattaa kantakaupungin länsipuolella olevan osan Tukholmasta. Aiemmin siellä sijaitsivat Bromman ja Spångan maalaiskunnat sekä Hässelby villastadin kauppala. Alueen kaupunginosat on seuraavassa ryhmitelty seurakunnittain. Spångan ja Kistan seurakunnat on nykyisin yhdistetty Spånga-Kistan seurakunnaksi.
Esikaupungit > Länsi-Tukholma > Bromma

Abrahamsberg
Beckomberga
Blackeberg
Bromma Kyrka
Bällsta
Eneby
Mariehäll
Norra Ängby
Riksby
Södra Ängby
Ulvsunda Industriområde
Åkeshov
Åkeslund
Esikaupungit > Länsi-Tukholma > Västerled

Alvik
Höglandet
Nockeby
Nockebyhov
Olovslund
Smedslätten
Stora Mossen
Traneberg
Ulvsunda
Ålsten
Äppelviken
Esikaupungit > Länsi-Tukholma > Vällingby

Grimsta
Kälvesta
Nälsta
Råcksta
Vinsta
Vällingby
Esikaupungit > Länsi-Tukholma > Spånga

Bromsten
Flysta
Lunda
Rinkeby
Solhem
Sundby
Tensta
Esikaupungit > Länsi-Tukholma > Hässelby

Hässelby gård
Hässelby strand
Hässelby villastad
Esikaupungit > Länsi-Tukholma > Kista

Akalla
Hansta
Husby
Kista
Kaupunginosa-alueet

Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Stadsdelsområde
Vuodesta 1997 lähtien Tukholma on jaettu kaupunginosa-alueisiin (ruots. stadsdelsområde). Tuolloin kaupunginosa-alueita muodostettiin 24 kappaletta. Vuonna 1998 kaupunginosa-alueita vähennettiin 18:aan yhdistämällä Enskede ja Årsta sekä Hässelby ja Vällingby. Lisäksi Västerled sulautettiin Brommaan, Söderled Farstaan ja Hornstull Maria-Gamla staniin. Hammarby jaettiin Katarina-Sofian ja Skarpnäckin kesken. Jakoa muutettiin jälleen vuonna 2006, jolloin yhdistettiin Maria-Vanhakaupunki ja Katarina-Sofia Södermalmin kaupunginosa-alueeksi. Samoin Hägersten ja Liljeholmen, Enskede-Årsta ja Vantör sekä Rinkeby ja Kista yhdistettiin. Nykyisin jäljellä ovat seuraavat 14 kaupunginosa-aluetta:
Bromma
Enskede-Årsta-Vantör
Farsta
Hägersten-Liljeholmen
Hässelby-Vällingby
Kungsholmen
Norrmalm
Rinkeby-Kista
Skarpnäck
Skärholmen
Spånga-Tensta
Södermalm
Älvsjö
Östermalm
Aiheesta muualla

Områdesvis statistik (Arkistoitu – Internet Archive) Alueittaisia tilastoja Tukholmasta kaupungin tilastotoimen sivuilla
Tukholman kaupunginosat
Käännös suomeksi
Nariño (departementti)

Nariñon sijainti.
Nariñon departementin käyttämä lippu.
Nariño on yksi Kolumbian 32 departementista. Se on nimetty kolumbialaisen poliitikon Antonio Nariñon mukaan. Se sijaitsee Ecuadorin rajalla Tyynenmeren rannikolla. Departementin pääkaupunki on Pasto. Departementin pinta-ala on 33 268 km², ja asukkaita siellä on 1 531 777.
Kunnat

Nariñon departementti on jaettu 63 kuntaan.
Albán
Aldana
Ancuya
Arboleda
Barbacoas
Belén
Buesaco
Chachagüí
Colón
Consaca
Contadero
Córdoba
Cuaspud
Cumbal
Cumbitara
El Charco
El Rosario
El Tablón
El Tambo
Francisco Pizarro
Funes
Guachucal
Guaitarilla
Gualmatán
Iles
Imues
Ipiales
La Cruz
La Florida
La Llanada
La Tola
La Unión
Leiva
Linares
Los Andes
Magui
Mallama
Mosquera
Nariño
Olaya Herrera
Ospina
Pasto
Policarpa
Potosí
Providencia
Puerres
Pupiales
Ricaurte
Roberto Payán
Samaniego
San Bernando
Sandona
San Lorenzo
San Pablo
San Pedro de Cartago
Santa Barbara
Santacruz
Sapuyes
Taminango
Tangua
Tumaco
Tuquerres
Yacuanquer
Necmettin Erbakan

Necmettin Erbakan
Necmettin Erbakan (29. lokakuuta 1926 – 27. helmikuuta 2011) oli turkkilainen poliitikko, Saadet-puolueen ('onnellisuus') johtaja ja poliittisen islamismin uranuurtaja Turkissa. Hän oli pääministerinä 1996–1997, mutta armeija syrjäytti hänet.
Erbakan työskenteli 40 vuotta sen puolesta, että Turkkiin saataisiin islamismiin perustuva valtiojärjestelmä. Erbakan vastusti Turkin länsimaistumista ja liittymistä Euroopan unioniin. Hänen henkisiin oppilaisiinsa kuuluvat Turkin presidentti Recep Tayyip Erdoğan ja Abdullah Gül.
Necmettin Erbakanin Kansallinen näkemys -liikkeen toiminta johti vuonna 1970 islamilaisen Kansallisen järjestyspuolueen perustamiseen. Vuonna 1987 Erbakanista tuli Hyvinvointipuolueen johtaja.
Mosenergo

Mosenergon tunnus.
Mosenergo (ven. OAO Мосэне́рго) on Gazprom-konserniin kuuluva energiantuotantoyhtiö Venäjällä. Yhtiö tuottaa lämpö- ja sähköenergiaa Moskovaan ja Moskovan alueelle käyttäen energialähteenään lähinnä fossiilisia polttoaineita.
Mosenergon konttorirakennus Moskovassa
Yksi Mosenergon Moskovan voimaloista
Eräs Mosenergon voimaloista Moskovan alueella
Energiayhtiön kotipaikka on Moskova. Mosenergon osakkeet noteerataan Moskovan pörssissä (MCX: MSNG) ja Lontoon pörssissä (LSE: AOMD).
Gazpromin suurin energiantuotantoyhtiö

Mosenergon osuus Gazpromin lämpöenergian tuotannosta oli vuonna 2011 noin kaksi kolmasosaa ja sähköntuotannosta kolmasosa:
tuotettu sähköenergia 64,7 tuhatta GWh (konserni 172,8 tuhatta GWh)
tuotettu lämpöenergia 66,4 milj. Gcal (konserni 98,8 milj. Gcal)
Tuotantokapasiteettinsa puolesta Mosenergian osuudet olivat likimain tuotantomääriä vastaavat osuudet. Yhtiön sähköntuotantokapasiteetti oli vuonna 2011 yhteensä 12,3 GW (Gazprom yhteensä 37 GW) ja lämmöntuotantokapasiteetti oli 35,0 Gcal/h (konserni 53,9 Gcal/h).
Aiheesta muualla

Mosenergon kotisivut (venäjäksi) ja (englanniksi) (mosenergo.ru)